Marija Gržetić
<s>Marija Gržetić-Kovačić – Maca (Zagreb, 10. avgust 1910 — Zagreb, 22. april 1991), učesnica Narodnooslobodilačke borbe i društveno-politička radnica SR Hrvatske.</s>

<s>Biografija</s>

<s>Rođena je 1910. godine u Zagrebu.</s><s>Kao tektstilna radnica, učestvovala je od 1931. godine u mnogim štrajkovima i akcijama tekstilnih radnika u Zagrebu i Varaždinu.</s><s>Članica Komunističke partije Jugoslavije postala je 1935. godine.</s><s>Od 1936. do 1938. bila je sekretar II rejonskog komiteta KPH, a zatim članica Mesnog komiteta KPH u Zagrebu.</s>

<s>Zbog svojih je aktivnosti bila proganjana od policije - osam je puta uhapšena i dvaput deportovana u Lepoglavu (drugi puta 26. decembra 1939).</s><s>Kapitulacija Jugoslavije 1941. zatekla ju je u lepoglavskom zatvoru.</s>

<s>Ustaše su ju prebacile u logor Jastrebarsko, a zatim u logor Danicu kod Koprivnice, odakle je decembra 1941. spašena i prebačena u Zagreb.</s><s>Januara 1942. pridružila se partizanima.</s><s>Na oslobođenoj teritoriji delovala je kao partijska radnica; bila je članica i sekretarica više okružnih komiteta KPH.</s><s>Na Prvoj konferenciji AFŽ Hrvatske 1942, bila je izabrana za predsednicu AFŽH.</s><s>Takođe je bila i članica AVNOJ-a i ZAVNOH-a.</s>

<s>Posle rata, bila je birana za zastupnicu u svim sazivima Sabora NR Hrvatske.</s><s>Na Drugom i Trećem kongresu KPH/SKH izabirana je za članicu Centralnog komiteta.</s><s>Bila je članica Glavnog odbora SSRN Hrvatske, predsednica Saveza ženskih društava Hrvatske i ostalo.</s>

<s>Umrla je 22. aprila 1991. godine u Zagrebu i sahranjena na zagrebačkom groblju Mirogoj.</s>

<s>Nosilac je Partizanske spomenice 1941, Ordena zasluga za narod i ostalih jugoslovenskih odlikovanja.</s>

<s>Literatura</s>

<s>Jugoslovenski savremenici: ko je ko u Jugoslaviji.</s><s>„Sedma sila“, Beograd 1957. godina, 227. str.</s><s>Enciklopedija Jugoslavije (knjiga treća).</s><s>„Leksikografski zavod FNRJ“, Zagreb 1958. godina.</s><s>Jugoslovenski savremenici: ko je ko u Jugoslaviji.</s><s>„Eksport pres“, Beograd 1970. godina.</s><s>Enciklopedija Jugoslavije (knjiga četvrta).</s><s>„Jugoslavenski leksikografski zavod Miroslav Krleža“, Zagreb 1986. godina.</s>

<s>Jugoslavenski partizani
Hrvatski komunisti
Vijećnici AVNOJ-a
Poslanici Sabora SR Hrvatske
Žene u Narodnooslobodilačkoj borbi
Ličnosti radničkog pokreta Jugoslavije
Politički zatvorenici (komunisti)
Nosioci Partizanske spomenice 1941.</s><s>Biografije, Zagreb
Sahranjeni na groblju Mirogoj u Zagrebu</s>

